Saulius Arvasevičius

Saulius Arvasevičius (g. 1964 m. spalio 4 d. Tauragėje) – Lietuvos žurnalistas, verslininkas.

Biografija 
1982 m. baigė Alytaus 5-ąją vidurinę mokyklą, 1989 m. Vilniaus universiteto Istorijos fakulteto žurnalistikos specialybę.

1987–1990 m. Lietuvos telegramų agentūros ELTA Pramonės ekonomikos informacijos skyriaus korespondentas, 1990–1991 m. savaitraščio „Atgimimas“ korespondentas, vyr. redaktoriaus pavaduotojas. 1991 m. įsteigė ir pradėjo leisti reklamos savaitraštį „Alio, reklama“, 1993 m. „Alio, Kaunas“, 1995 m. „Alio, liuks“, 2000 m. „Alio, Vakarai“, 2001 m. „Alio rinka“. UAB „Alio“ generalinis direktorius, laikraščio „Alio, reklama“ vyr. redaktorius ir leidėjas.

Šaltiniai 

Lietuvos redaktoriai
Lietuvos leidėjai